Il-Kunsill illum adotta konklużjonijiet dwar il- Patt dwar id-Dimensjoni Ċivili tal-Politika ta' Sigurtà u ta' Difiża Komuni (PSDK) li jafferma mill-ġdid l-impenn tiegħu li jagħmel il-PSDK ċivili aktar kapaċi, aktar effettiva, flessibbli u reattiva, kif ukoll aktar magħquda. Il-konklużjonijiet jenfasizzaw il-kontribut sinifikanti tal-missjonijiet ċivili tal-PSDK għall- paċi u l-istabbiltà internazzjonali , bħala parti essenzjali mill-approċċ integrat tal-UE għall-konflitti u l-kriżijiet esterni. Huma jenfasizzaw ukoll il-ħtieġa li jissaħħaħ ir- rwol u l-kapaċità tal-UE li taġixxi bħala fornitur tas-sigurtà permezz tal-PSDK. l-ewwel konferenza ta' rieżami annwali (ARC), li saret fl-14 ta' Novembru 2019 fi Brussell, il-Kunsill jilqa' l-progress ġenerali pożittiv matul l-aħħar sena u l-impenn qawwi mill-partijiet ikkonċernati kollha biex iwettqu b'mod sħiħ il-ħidma tal-patt. Il-Kunsill japprova l-punti ta' riferiment identifikati fl-ARC, li għandhom l-għan li jikkontribwixxu għall-implimentazzjoni ġenerali tal-Patt, li jiżguraw interkonnessjonijiet bejn l-oqsma differenti. Għandhom l-għan ukoll li jippromwovu kooperazzjoni mill-qrib mas-sħab rilevanti fuq bażi skont il-każ. Konklużjonijiet tal-Kunsill dwar il-Patt tal-PSDK, 9 ta' Diċembru 2019 Politika ta' Sigurtà u ta' Difiża Komuni (sit web tas-SEAE) Id-dimensjoni ċivili tal-Politika ta' Sigurtà u ta' Difiża Komuni: L-UE ssaħħaħ il-kapaċitajiet tagħha li taġixxi (stqarrija għall-istampa, 19/11/2018) Ara l-paġna tal-laqgħa